armvectores/hy_wikipedia_2023 huggingface dataset:
All I Want (ալբոմ, Թիմ ՄակԳրո)

All I Want, ամերիկյան քանթրի երգչուհի Թիմ ՄակԳրոյի երրորդ ստուդիական ալբոմը, թողարկված 1995 թվականի սեպտեմբերի 19֊ին, Curb Records ստուդիայում։ Ալբոմը Billboard 200֊ում զբաղեցրել է 4֊րդ հորիզոնականը և 3 ամիս շարունակ գլխավորել է Top Country Albums քանթրի հիթ֊շքերթը։ Վիճակագրությամբ ալբոմը գերազանցում է 3 միլիոն կրկնօրինակի սահմանը։ Ալբոմը դրական վերաբերմունքի է արժանացել քննադատների կողմից։ 2 սինգլները՝ («I Like It, I Love It» 5 ամիս № 1; «She Never Lets It Go to Her Heart», 2 ամիս № 1) գլխավորում են Hot Country Songs (№ 1 1995 և 1996 թվականներին) քանթրի վարկանշային սանդղակը։


== Երգացանկ ==
«All I Want Is a Life» (Stan Munsey, Tony Mullins, Don Pfrimmer) ֊ 3:24
«The Great Divide» (Brett Beavers) ֊ 3:15
«You Got the Wrong Man» (Joe Barnhill, Wayne Perry) ֊ 3:18
«Don’t Mention Memphis» (Bill LaBounty, Rand Bishop) ֊ 3:00
«When She Wakes Up (And Finds Me Gone)» (Tommy Barnes) ֊ 5:13
«That’s Just Me» (Deryl Dodd) ֊ 3:13


== Վարկանշային աղյուսակներ ==


=== Ալբոմ ===


=== Սինգլներ ===


== Ծանոթագրություններ ==


== Արտաքին հղումներ ==
Everywhere countrymusic.about.com կայքում
Քաֆր Նաբլի շրջան

Քաֆր Նաբլի շրջան (արաբ․՝ ناحية كفر نبل‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր Իդլիբի մարզում։ Հանդիսանում է Մաարրաթ ալ-Նումանի գավառի վեց շրջաններից մեկը։
Վարչական կենտրոնն է Քաֆր Նաբլ քաղաքը։ 2004 թվականի մարդահամարի տվյալներով շրջանը ունի 67,460 բնակչություն։ Տարածքը կազմում է 273.17 կմ²։


== Ծանոթագրություններ ==
Չերնոկոզովո

Չերնոկոզովո (ռուս.՝ Чернокозово), գյուղ Ռուսաստանի Չեչենական հանրապետության Նաուրսկի շրջանի կազմում։
Բնակչությունը 2010 թվականին գրանցված տվյալներով կազմում էր 3085 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ադանալյան

Ադանալյան, հայկական ազգանուն։


== Ազգանունը կրողներ ==
Կարապետ Ադանալյան (ծ. 1870), կրթական-մշակութային գործիչ, հոդվածագիր (հայերեն, թուրքերեն)։
Վարդուհի Հովսեփի Ադանալյան (1869-1942), հոդվածագիր, մանկավարժ։


== Տես նաև ==
Ատանալյան


== Ծանոթագրություններ ==
Դավիթ Աբրահամ

Դավիդ Անխել Աբրահամ (իսպ.՝ David Ángel Abraham, հուլիսի 15, 1986(1986-07-15), Chabás, Կասերոս, Սանտա Ֆե նահանգ, Արգենտինա) արգենտինացի ֆուտբոլիստ, ֆրանկֆուրտի Այնտրախտի պաշտպան։


== Ակումբային կարիերա ==
Աբրահամը սկսել է իր պրաֆեսիոնալ կարիերան «Ինդեպենդենտե» ակումբում։ 2005 թվականին նա կատարեց իր դեբյուտը արգենտինական Պրեմիերայում։ Աշխարհի երիտասարդական առաջնությում հաղթելուց հետո Դավիդ տեղափոխվեց իսպանական «Խիմնաստիկ Տառագոնա»։ Դրանից հետո ակումբը չկարողացավ հանդես գալ Լա լիգայիում և Աբրահամը լքեց ակումբը։
2008 թվականին Դավիսը դարձավ շվեյցարական «Բազելի» խաղացող։ հուլիսի 18-ին Յանգ Բոյզ» ակումբի դեմ խաղում նա կատարեց իր դեբյուտը շվեյցարական Սուպերլիգայում։ 2010 թվականի հուլիսի 24-ին «Սիոն» ակումբի դեմ խաղում Աբրահամը խփեց ր առաջին գոլը «Բազեիլ» կազմում։ Ակումբի կազմում Դավիդը երեք անգամ դարձել է Շվեյցարիայի առաջնության չեմպիոն և երկու անգամ երկրի գավաթի մրցանակակիր։
2012 թվականին երբ ավարտվեց նրա պայմանագիրը «Բազելի» հետ նա դարձավ իսպանական «Խետաֆեի»ֆուտբոլիստ։ Օգոստոսի 18-ին Սեվիլիայի դեմ խաղում նա կատարեց իր դեբյուտը Լա լիգայում։ 2013 թվականի սկզբին գերմանակն «Հոֆենհայմը» վճարեց 4 միլիոն եվր Աբրահամաի համար և դավիդը մեկնեց Գերմանիա։ Փետրվարի 2-ին «Ֆրայբուրգի» դեմ խաղում նա կատարեց իր դեբյուտը Բունդեսլիգայում։ Օգոստոսի 10 -ին Նյուրնբերգի դեմ խաղում Աբրահամը խփեց իր առաջին գոլը «Հոֆնեհայմի» կազմում ։
2015 թվականին հուլիսին Աբրահամը տեղափոխվում է ֆրանկֆուրտյան «Այնտրախտ» ակումբ, թիմի հետ կնքելով եռամյա պայմանագիր։ Օգոստոսի 16-ին «Վոլֆսբուրգի» դեմ խաղում նա կատարեց իր նորամուտը նոր ակումբի կզմում։ 2016 թվականին «Ինգոլշտադտ 04» ակումբի դեմ խաղում Դավիդը խփեց իր առաջին գոլը Այնտրախտի կազմում։


== Միջազգային կարիերա ==
2005 թվականին Արգենտինայի երիտասարդական հավաքականի կազմում Աբրահամը դարձավ Նիդելանդներում կայացած Աշխարհի երիտաարդական առաջնության հաղթող


== Ձեռքբերումներ ==
Ակումբային
 «Բազել»

Շվեյցարիայի չեմպիոն - 2009/10, 2010/11, 2011/12
Շվեյցարիայի գավթի դափնեկիր - 2009/10, 2011/12
Ժամերի գավթի դափնեկիր - 2008, 2011 «Այնտրախտ» (Ֆրանկֆուրտ)

Գերմանիայի գավթի եզրափակչի մասնակից - 2016/17Միջազգային
 Արգենտինա (մինչև 20)

Աշխարհի երիտասարդական առաջնության յաղթող։ 2005


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Профиль на сайте futbolxxi.com
Բորովենկովսկի գյուղական խորհուրդ (Լեբեդինսկի շրջան)

Բորովենկովսկի գյուղական խորհուրդ  (ուկրաիներեն՝ Боровеньківська сільська рада), Ուկրաինայի Սումիի մարզի Լեբեդինսկի շրջանում։
2001 թվականի տվյալներով Բորովենկովսկի գյուղական խորհրդում բնակվում էր 773 մարդ։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սուրբ Նիկոլայի եկեղեցի

Սուրբ Նիկոլայի եկեղեցի (սերբ.՝ Црква Светог Николе), Սերբիայի ուղղափառ եկեղեցու Ռաշկա-Պրիզրենի թեմի տաճար Պրիշտինայում (Կոսովո)։ Սերբիայի մեծ նշանակություն ունեցող մշակույթի հուշարձան է։


== Պատմություն ==
Եկեղեցին կառուցվել է 1830 թվականին հին տաճարի հիմքի վրա, Պրիշտինի սերբերի նախաձեռնությամբ, որոնք կարողացել են եկեղեցու կառուցման թույլտվություն ստանալ սուլթանից։ Սկզբում եկեղեցին չի ունեցել ճարտարապետական տարրեր, որոնք կտարբերեին նրան շրջապատող մուսուլմանական տներից, սակայն ավելի ուշ տաճարի վրա կանգնեցվել է գմբեթը և կառուցվել զանգակատունը։
Կոսովոյի պատերազմից առաջ տաճարը վերանորոգվել է, հատակը պատվել է մարմարով և տեղադրվել է հատակի տաքացման համակարգ։ Տաճարի մոտ գտնվել է թեմական տունը և եկեղեցու այլ շինություններ։ Մինչև 2002 թվականը տաճարը եղել է KFOR-ի պաշտպանության ներքո։ Պաշտպանության հանումից հետո ալբանացիներն սկսել են կանոնավոր կերպով կոտրել տաճարի և թեմական տան պատուհանները, որտեղ ապրում էր ավագ քահանա Միրոսլավ Պոպադիչը, որը գլխավորում էր Պրիշտինայում մնացած սերբերին։ Նիկոլայի եկեղեցին եղել Է Պրիշտինայի վերջին գործող ուղղափառ եկեղեցին։
2004 թվականի մարտի 18-ին՝ զանգվածային անկարգությունների ժամանակ, ալբանացիները եկեղեցու վրա ինքնաձիգ զենքից կրակ են բացել։ Եկեղեցում թաքնվող հոգևորականին և հինգ սերբ ընտանիքների հաջողվել է տարհանել։ Եկեղեցու համար մարտերի ընթացքում վիրավորվել է ՈՒՆՄԻԿ-ի մեկ ոստիկան։ Տաճարը այրվել է ծխական տան հետ միասին։ Կրակի մեջ ոչնչացել XIX դարի կեսերի կաղնե փորագրված իկոնոստաս, տասնյակ սրբապատկերներ և եկեղեցու ողջ արխիվը։ Ալբանացիները հրկիզել են նաև Հաբիթաթի գրասենյակը (ՄԱԿ-ի առաքելություն) և ՈՒՆՄԻԿԻ երեք մեքենաներ։
2010 թվականի փետրվարի 20-ին Ռաշկա-Պրիզրենի  թեմի ժամանակավոր ղեկավար Աֆանասին (Եվտիչ) օծել է վերականգնված տաճարը։ Վերականգնմանը մասնակցել են Եվրոպայի Խորհուրդը, Եվրոպական հանձնաժողովը, Կոսովոյի իշխանությունները և Ռաշկա-Պրիզրենի  թեմը։


== Ճարտարապետություն ==
Տաճարը միանավ կառույց է։ Տաճարի ներքին տարածությունը սյուներով բաժանվում է երեք հատվածների։ Զոհասեղանը նախկինում եկեղեցու հիմնական տարածքից առանձնացվել է կաղնե իկոնոստասով, որ ստեղծվել է 1840 թվականին Ֆրչկովսկի եղբայրների կողմից, սակայն 2004 թվականին այրվել է։ Տաճարի որմնանկարների մեծ մասը 1902 թվականին ստեղծել է Ադամ Դոբրանեցը։ Գավիթը կառուցվել է 1906 թվականին, իսկ գմբեթը՝ 1990 թվականին։ Տաճարից դեպի հյուսիս գտնվում է հին ուղղափառ գերեզմանոց։


== Ծանոթագրություններ ==
(5134) Էբիլսոն

(5134) Էբիլսոն (անգլ.՝ Ebilson), աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 17-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,789842 ա. մ., առավելագույնը մոտենում է 2,6871 ա. մ. հեռավորության վրա և հեռանում 2,8926 ա. մ.։ Արեգակի շուրջ մեկ ամբողջական պտույտ է կատարում 1702,03 երկրային օրվա ընթացքում, իր ուղեծրով շարժվելով միջինում 0,211512 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5134) Էբիլսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ազիք

Ազիք, գյուղ Արևմտյան Հայաստանում, Դիարբեքիրի վիլայեթի Բշերիկի գավառակում։
Գյուղն ուներ 1326 թվականին կառուցված մի եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Զուբի (Ցագերի շրջան)

Զուբի (վրաց.՝ ზუბი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում։


== Դիրք ==
Գտնվում է ծովի մակարդակից 650 մետր բարձրության վրա։ Շրջկենտրոն Ցագերից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 471 մարդ։


== Ծանոթագրություններ ==
Սուլիմովսկի գյուղական խորհուրդ (Ռոմենսկի շրջան)

Սուլիմովսկի գյուղական խորհուրդ  (ուկրաիներեն՝ Сулимівська сільська рада), Ուկրաինայի Սումիի մարզի Ռոմենսկի շրջանում։
2001 թվականի տվյալներով Սուլիմովսկի գյուղական խորհրդում բնակվում էր 834 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մալինկի (գյուղ, Պոգրեբիշչեի շրջան)

Մալինկի (ուկրաիներեն՝ Малинки), գյուղ Ուկրաինայի Վիննիցայի մարզի Պոգրեբիշչեի շրջանում։
2001 թվականի տվյալներով Մալինկի գյուղում բնակվում էր 350 մարդ։ Բնակավայրը զբաղեցնում է 1,62 կմ² տարածք։ Բնակչության խտությունը կազմում էր 216049 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խլորիկ (Մոտկանի գավառ)

Խլորիկ (քրդ.՝ Xilorînk, թուրքերեն՝ Kömüryakan), գյուղ Արևմտյան Հայաստանում, Բիթլիսի վիլայեթի Մոտկանի գավառակում։
XX դարի սկզբին ուներ 40 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կավագոե

Կավագոե (ճապ.՝ 川越町 Կավագոե-տյո), Ճապոնիայի Միե պրեֆեկտուրայի Միե գավառում գտնվող ավան։ Ավանի մակերեսը կազմում է 8,71 կմ², բնակչությունը՝ 14 609 մարդ (2014 թվականի հունիսի 1-ի տվյալների համաձայն), բնակչության խտությունը՝ 1677,27 մարդ/կմ²։


== Աշխարհագրական դիրք ==

Կավագոե ավանը տեղակայված է Հոնսյու կղզու Կինկի տարածաշրջանի Միե պրեֆեկտուրայում։ Այս ավանի հետ սահմանակցում են Կուվանա, Յոկաիտի քաղաքները և Ասահի ավանը։


== Բնակչություն ==
Կավագոե ավանի բնակչությունը կազմում է 14 609 մարդ (2014 թվականի հունիսի 1-ի տվյալների համաձայն), իսկ խտությունը՝ 1677,27 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Կավագոե ավանը խորհրդանշող ավան է համարվում Ilex rotunda-ն, ծաղիկ՝ նարգիզը, թռչուն՝ գյուղական ծիծեռնակը։


== Ծանոթագրություններ ==


== Արտաքին հղումներ ==
Ճապոնական Կավագոե ավանի պաշտոնական վեբկայք(ճապոներեն)
Նատաշա Քոլինզ

Նատաշա Լուիզ Քոլինզ (անգլ.՝ Natasha Louise Collins, հուլիսի 7, 1976(1976-07-07), Լութոն, Բերդֆորդշիր, Անգլիա, Միացյալ Թագավորություն - հունվարի 3, 2008(2008-01-03), Սենթ Ջոնս Վուդ, Վեստմինստեր, Մեծ Լոնդոն), բրիտանացի դերասանուհի և ֆոտոմոդել։


== Կենսագրություն և կարիերա ==
Նատաշայի կարիերան որպես դերասանուհի և մոդել ձգվել է 1998 թվականից մինչև մահը՝ 2008 թվականը։ 1999-ից 2007 թվականներն ընկած ժամանակաշրջանում Քոլինզը նկարահանվել է 4 սերիալներում։ Նրա դեբյուտը Ջեմմայի դերով դարձավ «Իրական կանայք 2» սերիալը (1999), իսկ վերջին ֆիլմը՝ «Ծիծաղելի տեսիլք» սերիալն էր, որտեղ խաղաց Իսպանիայի արքայադստեր դերը (2008)։
2001 թվականին Նատաշան մասնակցել է «Հոլիոքս» սերիալի քասթինգին։ Այն օրը, երբ հայտնի դարձավ, որ նա պետք է նկարահանվի այդ հեռուստասերիալում, լուրջ ավտովթարի ենթարկվեց և, հրաշքով ողջ մնալով, երկար ժամանակ մնաց կոմայի մեջ։ Այդ սերիալում նա այդպես էլ չխաղաց։
2005 թվականին Նատաշան նշանվում է իր նախկին սիրեցյալի՝ հեռուստահաղորդավար Մարկ Սփեյթի (1965-2008) հետ։


== Մահ ==
2008 թվականի հունվարի 8-ին 31-ամյա Նատաշային մեռած հայտնաբերեց Մարկը լոգարանում։ Որոշ ժամանակ Սփեյթին մեղադրում էին որպես Նատաշայի հնարավոր մարդասպան և թմրանյութեր մատակարարող։ Ավելի ուշ պարզ դարձավ, որ դերասանուհու մահվան պատճառը եղել է դժբախտ պատահարը. վերջինս, ընդունելով կոկաինի չափաքանակ, մտել է տաք ջուրը, որն առաջացրել է վայրկենական մահ։ Քոլինզի մահվանից 3 ամիս անց՝ 2008 թվականի ապրիլի 7-ին, 42-ամյա Սփեյթը կախվելով ինքնասպանություն է գործում։ Մահից առաջ գրված նամակում վերջինս հաղորդում է, որ որոշել է սպանել իրեն, որովհետև չի կարողացել համակերպվել Քոլինզի մահվան հետ։


== Ծանոթագրություններ ==


== Արտաքին հղումներ ==
Նատաշա Քոլինզ (անգլ.) Internet Movie Database կայքում
Սվերդլովսկի (այլ կիրառումներ)

Սվերդլովսկի, կարող է վերաբերել՝

Սվերդլովսկի - խուտոր Ռուսաստանի Կրասնոդարի երկրամասի Աբինսկի շրջանի կազմում։
Սվերդլովսկի - քաղաքատիպ ավան Ռուսաստանի Մոսկվայի մարզի Շչոլկովսկի շրջանի կազմում։
Մարգարիտա Միքայելյան

Մարգարիտա Իսահակի Միքայելյան (օգոստոսի 30, 1927(1927-08-30), Մոսկվա, ԽՍՀՄ - դեկտեմբերի 10, 2004(2004-12-10), Մոսկվա, Ռուսաստան), թատրոնի և կինոյի հայ ռեժիսոր, սցենարիստ։ 
Կինոռեժիսոր Սերգեյ Միքայելյանի կինը։


== Կենսագրություն ==
Մարգարիտա Միքայելյանը ծնվել է 1927 թվականին Մոսկվայում։ 1952 թվականին ավարտել է Մոսկվայի Ա․ Լունաչարսկու անվան Թատերական արվեստի պետական ինստիտուտի (ԳԻՏԻՍ) ռեժիսուրայի ֆակուլտետը։ 1951 թվականից ներկայացումներ է բեմադրել Սարատովի, Գորկու, Մոսկվայի «Սովրեմեննիկ» և այլ թատրոններում։ 1953-1956 թվականներին եղել է Տաշքենդի Օստրովսկու անվան գեղարվեստա-թատերական ինստիտուտի դերասանական դասընթացների ղեկավարը։ Բեմադրել է մի շարք ներկայացումներ ուզբեկական թատրոններում։ 1966-1982 թվականներին աշխատել է Մոսկվայի Սատիրա թատրոնում որպես ռեժիսոր։
Մահացել է 2004 թվականին։ Թաղված է Պերեդելկինոյի գերեզմանոցում։


== Թատերական աշխատանքներ ==
Շողք
Փոքրիկը և Կառլսոնը, ով բնակվում է տանիքում
Երկարագուլպա Պեպին


== Ֆիլմագրություն ==


=== Ռեժիսոր ===


=== Սցենարիստ ===


== Ծանոթագրություններ ==


== Արտաքին հղումներ ==
Մարգարիտա Միքայելյանի մասին dic.academic.ru կայքում
Մարգարիտա Միքայելյանի մասին Կինոյի հանրագիտարանում
Բերդի գլուխ (հնավայր)

Բերդի գլուխ, հնավայր Հայաստանի Շամշադինի շրջանում, Նավուր գյուղի հարավում, բլրի վրա։ Այստեղ նշմարվում են 1,5 հա տարածությամբ մի հին ամրոցի ավերակներ։ Ամրոցն ունեցել է երկշար պարիսպներ, որոնց մնացորդները նշմարվում են առ այսօր։ Հնավայրը պեղվել է 1960-ական թվականներին։


== Ծանոթագրություններ ==
Բվեճ

Բվեճ (լատ.՝ Bubo bubo), բվերի ընտանիքի գիշատիչ թռչուն։ Նստակյաց է, քիչ տարածված։
Բվերի ընտանիքի ամենախոշոր ներկայացուցիչն է։ Գրանցված է ՀՀ Կարմիր գրքում։


== Արտաքին կառուցվածք ==
Մարմնի երկարությունը 60-75 սմ է, թևերի բացվածքը՝ 160–188 սմ, կենդանի զանգվածը՝ 4,2 կգ։ Էգերը խոշոր են արուներից։ Փետրածածկը միատարր է, խիտ փափուկ, փխրուն, գորշ դարչնագույն, մետաքսափայլ։ Կրծքի մասում կան սև, կաթիլանման նախշեր, ականջին՝ մեծ փետրափնջեր։ Գլուխը մեծ է, վիզը և ոտքերը՝ կարճ, աչքերը՝ նարնջագույն, մագիլները՝ զարգացած, կտուցը՝ ներքև կեռված, եզրերը՝ սուր, ծայրը՝ սրված։ Գիշերային թռչուն է, սակայն լավ տեսնում է նաև ցերեկը։


== Կենսակերպ ==
Զարգացած լսողության և տեսողության շնորհիվ գիշերային լռության ու խավարի մեջ կարողանում է անսխալ և անաղմուկ մոտենալ զոհին ու անվրեպ որսալ։ Ցերեկը հիմնականում հանգստանում է ծառերի բների ճյուղերին և ժայռաքիվերին։ Բնակվում է գետաձորերում, անտառեզրերին, փլատակներում։


== Սննդառություն ==
Սնվում է թռչուններով, փոքր և միջին չափերի կաթնասուններով։ Բազմանում է առանձին զույգերով։


== Բնադրում ==
Բնադրում է դժվարամատչելի ժայռերի խորշերում կամ քիվերին, փչակներում, այլ թռչունների հին բներում։ Դնում է 60 մմ տրամագծով, սպիտակ մինչև 4 ձու։ Թխսակալում է միայն էգը՝ 34-35 օր։ Ապրիլի վերջին տասնօրյակին բներում հայտնվում են ձագերը, որոնք հուլիսի 2-րդ կեսից կարողանում են կայուն թռչել։
Օգտակար թռչուն է, ոչնչացնում է գյուղատնտեսությանը վնաս հասցնող մկնակերպ կրծողներին։


== Տարածվածություն ==
Ենթատեսակի պոպուլյացիայի հիմնական մասը կենտրոնացված է նոմինատիվ ենթատեսակի տարածման շրջանից դեպի հարավ Բեսարաբիայում, Ղրիմում, Կովկասում, Փոքր Ասիայում և Սիրիայում։ Հայաստանում հանդիպում է համարյա ամենուրեք։


== Պահպանություն ==
Սակավաթիվ, խոցելի տեսակ է։ Գրանցված է Ռուսաստանի Կարմիր գրքում։ ԲՊՄՄ Կարմիր ցուցակի չափորոշիչներով գնահատվում է որպես խոցելի տեսակ։
Թվաքանակի արդի վիճակը գնահատելու համար տվյալները բավարար չեն։ 2008 թվականի տվյալներով Երևանի կենդանաբանական այգում պահվում են 9 առանձնյակ, իսկ Կենդանաբանական այգիների և ակվարիումների Եվրասիական տարածաշրջանային ասոցացիայի կենդանաբանական այգիներում՝ 154։
Սպառնացող վտանգներից է մարդու կողմից հետապնդվելը, անազատ պայմաններում պահելու կամ խրտվիլակներ պատրաստելու նպատակով բվեճին բռնելու դեպքերը, թունաքիմիկատների օգտագործման պետական անբավարարությունը, ինչպես նաև բնական բիոտոպերի՝ կերակրավայրերի յուրացումը գյուղատնտեսական կարիքների համար։
Գրանցված է CITES–ի Հավելված 2–ում, Բեռնի կոնվենցիայի Հավելված 2–ում։


== Ծանոթագրություններ ==
.lv

.lv, Լատվիայի վերին մակարդակի ազգային դոմենն է։


== Արտաքին հղումներ ==
IANA .lv whois տեղեկություն
Ուստյուժնայի շրջան

Ուստյուժնայի շրջան (ռուս.՝ Устюженский район), մունիցիպալ շրջան Ռուսաստանի Դաշնության Վոլոգդայի մարզում։
Ստեղծվել է 1927 թվականին։ Վարչական կենտրոնը՝ Ուստյուժնա։


== Աշխարհագրություն ==
Շրջանի տարածքի մակերեսը կազմում է 3600 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 19716 մարդ։ Բնակչության խտությունը կազմում էր 5,48 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Անդրեյ Արշավին

Անդրեյ Սերգեևիչ Արշավին (ռուս.՝ Андрей Сергеевич Аршавин, մայիսի 29, 1981(1981-05-29), Լենինգրադ, ՌԽՖՍՀ, ԽՍՀՄ), ռուս ֆուտբոլիստ, հարձակվող, ռուսական «Զենիթի» և Ռուսաստանի ազգային հավաքականի խաղացող։
Արշավինի հայրը նույնպես զբաղվել է ֆուտբոլով, բայց խաղացել է սիրողական թիմում։ Բայց Անդրեի հայրն է պատճառ դառնում, որպեսզի նա սկսի հաճախել «Սմենա» ֆուտբոլի դպրոց։


=== Մանկություն ===
Նդրեյ Արշավինը սովորել է Սանկտ-Պետերգուրգի համար 18 դպրոցում։ Ֆուտբոլի հանդեպ հետաքրքրությունը եկել է հորից, ով նույնպես անցյալում լավ ֆուտբոլիստ էր։ Ֆուտբոլից բացի զբաղվում էր նաև շաշկով։ Նրա շաշկու խմբակի ուսուցիչը ցանկանում էր, որ Արշավինը իր կյանքը կապեր շաշկու հետ, սակայն Արշավինը վերջիվերջո ընտրեց ֆուտբոլը։
Մանկուց Արշավինի սիրելի ակումբը Իսպանական <<Բարսելոնա>> ակումբն էր։


== Կարիերա ==
1999 թվականին Արշավինը տեղափոխվում է «Զենիթ» և մինչև 2000 թվականը հանդես է եկել «Զենիթ-2» ակումբում։ 2000 թվականին նա սկսում է հանդես գալ «Զենիթում»։ Արշավինը սկսել է խաղալ աջ կիսապաշպանի դիրքում, այնուհետև՝ հարձակողական ոճի կիսապաշտպանի դիրքում, որից հետո էլ, վերջապես, ամրապնդվում է երկրորդ հարձակվողի դիրքում։

2007/08 մրցաշրջանում Արշավինի օգնությամբ «Զենիթը» դառնում է Ռուսաստանի չեմպիոն, Անդրեյը դառնում 10 գոլի և 11 գոլային փոխանցման հեղինակ։ Նույն մրցաշրջանում «Զենիթը» դառնում է ՈւԵՖԱ-ի գավաթակիր, եզրափակչում Արշավինի խփած գոլը և հիանալի խաղը հաղթանակ է պարգևում «Զենիթին»։ Նա ճանաչվում է եզրափակչի լավագույն ֆուտբոլիստ։
2008 թվականին Արշավինը հայտնվում է աշխարհի լավագույն 30 ֆուտբոլիստների շարքում։
2009 թվականի փետրվարի 3-ին Անդրեյը պայմանագիր է կնքում «Արսենալի» հետ և վերցնում է 23 համարի մարզաշապիկը։ Պրեմիեր լիգայի շրջանակներում առաջին անգամ խաղադաշտ է դուրս գալիս «Սանդերլենդ» - «Արսենալ» խաղի ժամանակ (0։ 0)։


=== Եվրո-2008 ===
Եվրո 2008-ի ժամանանակ Արշավինը հանդես է եկել 10 համարի ներքո։ Մրցաշարի ընթացքում առաջին անգամ խաղադաշտ է դուրս եկել երրորդ հանդիպման ժամանակ` Շվեյցարիայի դեմ խաղում, որի ժամանակ Ռուսաստանի հավաքականը հաղթանակ տարավ 2:0 հաշվով։ Արշավինը ընտրվեց որպես խաղի լավագույն ֆուտբոլիստ։
Արշավինը վառ մասնակցություն ունեցավ նաև մեկ-քառորդ եզրափակչում` Հոլանդիայի դեմ խաղի ժամանակ, որտեղ մասնակցություն ունեցավ խաղի բոլոր 3 գոլերին. երկու գոլային փոխանցում և մեկ գոլ։
Մրցաշարի ավարտին Արշավինին հաջողվեց հայտնվել մրցաշաի խորհրդանշական թիմում և ճանաչվեց լավայուգն ֆոիտբոլիստ Ռուսաստանի հավաքականից Եվրոպայի չեմպիոնատում։


== Հավաքական ==
2002 թվականի մայիսի 17-ին Արշավինը առաջին հանդիպումն է անցկացնում Ռուսաստանի ընտրանու կազմում։ Առաջին գոլը հավաքականում նա խփում է 2003 թվականի փետրվարի 13-ին՝ գնդակն ուղարկելով ռումինացիների դարպասը։
2005 և 2006 թվականներին Արշավինը դարձավ հավաքականի լավագույն ռմբարկուն։ 2006—2007թթ. եղել է հավաքականի կապիտանը։
Եվրո-2008-ը Արշավինը գերազանց է անցկացնում։ Արշավինի ավանդը մեծ էր Շվեդիայի և Հոլանդիայի հետ խաղերում, ինչն էլ գրավում է Վենգերի ուշադրությունը։


== Ծանոթագրություններ ==
Աղզուր

Աղզուր, վայր հիշատակված ձեռագրաց ցուցակում։ Եղել է գրչության կենտրոն։ Բնույթը՝ անորոշ։


== Ծանոթագրություններ ==
Նեֆեդիխա (գյուղ, Վորոտինսկի շրջան)

Նեֆեդիխա (ռուս.՝ Нефедиха), գյուղ Ռուսաստանի Նիժնի Նովգորոդի մարզի Վորոտինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7521) 1990 QS2

(7521) 1990 QS2, աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 24-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,900118 ա. մ., առավելագույնը մոտենում է 2,8758 ա. մ. հեռավորության վրա և հեռանում 2,9245 ա. մ.։ Արեգակի շուրջ մեկ ամբողջական պտույտ է կատարում 1803,94 երկրային օրվա ընթացքում, իր ուղեծրով շարժվելով միջինում 0,199563 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,65° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7521) 1990 QS2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիկենտի Վերեսաև

Վիկենտի Վիկենտևիչ Վերեսաև (ռուս.՝ Вике́нтий Вике́нтьевич Вереса́ев, իսկական ազգանունը՝ Սմիդովիչ ռուս.՝ Смидо́вич, հունվարի 16, 1867(1867-01-16), Տուլա, Ռուսական կայսրություն - հունիսի 3, 1945(1945-06-03), Մոսկվա, ԽՍՀՄ), ռուս խորհրդային գրող։


== Կենսագրություն ==
1888 թվականին ավարտել է Պետերբուրգի համալսարանի պատմաբանասիրական, 1894 թվականին՝ Դորպատի համալսարանի բժշկական ֆակուլտետները։
1890-ական թվականներին հարել է «լեգալ մարքսիստների» խմբին։ Այդ շրջանում Վերեսաևը ստեղծել է XIX-XX դարերի սահմանագծում մտավորականության մտատրամադրվածությունն արտահայտող ստեղծագործությունների շարք («Առանց ճանապարհի», 1895 թ., «Շրջադարձին», 1902 թ., վիպակներ և այլն)։ Գրել է նաև ռուս գյուղացիության ծանր վիճակի մասին («Լիզար», 1899 թ., պատմվածք, և այլն)։ «Մեռյալ ճանապարհի վրա» (1896 թ.) պատմվածքը և «Երկու ավարտ» (1899-1903 թթ.) վիպակը նվիրված են բանվորների կյանքին։ Ինքնակենսագրական նյութի հիման վրա է գրված «Բժշկի հիշատակարան»-ը (1901 թ.)։
Մասնակցել է 1904-1905 թվականների ռուս-ճապոնական պատերազմին (որպես բժիշկ)։
1906 թվականին հրատարակվել է Վերեսաևի «Պատմվածքներ պատերազմի մասին» գիրքը, այնուհետև «Պատերազմում» (1907-1908 թթ.) նոթերը և «Դեպի կյանք» (1909 թ.) վիպակը։ «Կենդանի կյանք» քննադատափիլիսոփայական աշխատության առաջին մասը (1910 թ.) նվիրված է Ֆեոդոր Դոստոևսկու («Սարդն անիծված է») և Լև Տոլստոյի («Կեցցե՜ ամբողջ աշխարհը») ստեղծագործության համեմատական վերլուծությանը, երկրորդ գիրքը («Ապոլլոն և Դիոնիսոս», 1915 թ.)՝ Ֆրիդրիխ Նիցշեի հայացքների քննադատությանը։
1911 թվականին Վերեսաևի նախաձեռնությամբ ստեղծվել է «Գրողների գրահրատարակչություն Մոսկվայում», որը նա գլխավորել է մինչև 1918 թվականը։ Հոկտեմբերյան հեղափոխությունից հետո Վերեսաև ավարտել է մտավորականության մասին ստեղծագործությունների շարքը՝ «Փակուղիում» (1922 թ.) և «Քույրեր» (1933 թ.) վեպերը, գրել այլ գործեր։
1930-ական թվականների վերջերից սկսել է թարգմանել «Իլիականը» (հրատարակություն՝ 1949 թ.) և «Ոդիսականը» (հրատարակություն՝ 1953 թ.)։


== Պարգևներ ==
ԽՍՀՄ պետական մրցանակ (1945 թ.)
Աշխատանքային կարմիր դրոշի շքանշան


== Ծանոթագրություններ ==
Էշ (Բազել-լանդշաֆտ)

Էշ (գերմաներեն՝ Aesch, երբեմն գրվում է Aesch BL՝ մյուս Էշ-երից զանազանելու համար. շվեյցարական գերմաներեն՝ Ääsch), բնակավայր և համայնք Շվեյցարիայի Բազել-լանդշաֆտ կանտոնում։ Գտնվում է Բիրս գետի ձախ ափին և համարվում է Բազել քաղաքի արվարձաններից մեկը։ Մերձակա Գմայնվալդում հնագիտական պեղումների արդյունքում հայտնաբերված նորքարեդարյան գերեզմանոցն ընդգրկված է Շվեյցարիայի համազգային նշանակության պատմամշակութային ժառանգության ցանկում։
2009 թվականի դրությամբ Էշն զբաղեցնում էր 7,39 քառակուսի կիլոմետր տարածք։ 2008 թվականի հունիսի տվյալներով բնակիչների թվաքանակը եղել է 10.309, որոնց 22 տոկոսը օտարերկրացիներ էին։ 1997–ից 2007 թվականն ընկած տասնամյակում բնակչության թվաքանակի միջին տարեկան փոփոխությունը կազմել է 0.8%:


== Ժողովրդագրություն ==
Քաղաքի բնակչության թվաքանակը պատմական ժամանակի ընթացքում կրել է հետևյալ փոփոխությունները.


== Պատմություն ==
Պատմական փաստաթղթերում Էշն առաջին անգամ հիշատակվել է 1252 թվականին՝ Eschանվանաձևով։
Գմայնվալդի նորքարեդարյան դոլմենային գերեզմանոցն ու Նոյմատի կրթօջախի համալիրն ընդգրկված են Շվեյցարիայի համազգային նշանակության պատմամշակութային ժառանգության ցանկում։


== Անվանի էշցիներ ==
Ալֆրեդ Ֆոգել (1902 – 1996) - շվեյցարացի ֆիտոթերապևտ, սննդաբան, գրող
Պետրա Շպրեխեր (ծնվ. 1973) - շվեյցարացի կրկեսի արտիստ


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական կայք (գերմ.)
(3550) Լինկ

(3550) Լինկ (անգլ.՝ Link), աստերոիդ աստերոիդների հիմնական գոտում։ Հայտնաբերվել է 1981 թվականի դեկտեմբերի 20-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,927679 ա. մ., առավելագույնը մոտենում է 2,4747 ա. մ. հեռավորության վրա և հեռանում 3,3807 ա. մ.։ Արեգակի շուրջ մեկ ամբողջական պտույտ է կատարում 1829,72 երկրային օրվա ընթացքում, իր ուղեծրով շարժվելով միջինում 0,196752 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3550) Լինկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մինա Կումարի

Մինա Կումարի (հինդի` मीना कुमारी, իրական անունը` Մահջաբին Բանո, օգոստոսի 1, 1933(1933-08-01), Dadar, Մումբայ, Բրիտանական Հնդկաստան, Բրիտանական կայսրություն - մարտի 31, 1972(1972-03-31), Մումբայ, Հնդկաստան), հնդիկ դերասանուհի, Filmfare Awards-ի քառակի մրցանակակիր՝ կանացի լավագույն դերի համար։


== Կենսագրություն ==
Մինա Կումարին ծնվել է Բոմբեյում։ Նրա հայրը երաժիշտ էր, իսկ մայրը՝ պարուհի։ Նա ուներ երկու ավագ քույրեր։ Մինա Կումարիին հաճախ անվանում են «ողբերգության թագուհի»` իր դրամատիկական դերերի և նույնքան էլ դրամատիկ կյանքի պատճառով։ 1939-1972 թվականների ընթացքում նա նկարահանվել է մոտ 100 ֆիլմում։ Հիշարժան են նրա դերերը «Բայջու Բավրա» (1952 թ.), «Ամուսնացածը» (1953 թ.), «Երկու բիգհ հող» (1953 թ.), «Ազադ» (1955 թ.), «Աարտի» (1962 թ.), «Ստվերներ» (1965 թ.), «Քար և ծաղիկ» (1966 թ.), «Թշնամին» (1971 թ.), «Կուրտիզանուհին» (1972 թ.) ֆիլմերում։


== Անձնական կյանքը ==
Մինա Կումարին 1952-1964 թվականներին ամուսնացած է եղել սցենարիստ, ռեժիսոր և բանաստեղծ Քամալ Ամրոհիի հետ։ Այնուհետև կարճատև սիրավեպեր է ունեցել ռեժիսոր Գուլզարի և դերասան Դհարմենդրայի հետ։ Կյանքի վերջին տարիներին տրվել է ալկոհոլին՝ ցանկանալով մոռացության տալ իր դժբախտ կյանքը։ Մահացել է 1972 թվականի մարտի 31-ին լյարդի ցիրոզից՝ 39 տարեկանում։


== Ֆիլմագրության ընտրանին ==


== Ծանոթագրություններ ==
Բարդուղիմեոս Դիաշ

Բարդուղիմեոս Դիաշ դը Նովաիշ (պորտ.՝ Bartolomeu Dias de Novaes, 1450 կամ 1451, Ալգարվե, Պորտուգալիայի թագավորություն - մայիսի 29, 1500(1500-05-29), Բարեհուսո հրվանդան, Հարավային Աֆրիկա), պորտուգալացի ծովագնաց։ 
1487 թվականին ղեկավարել է Հնդկաստանի ծովային ճանապարհը հայտնաբերող արշավախումբը, հետազոտել Աֆրիկայի հարավարևմտյան ափերը, հարավային լայնության 22°-ից մինչև 33°-ը։ Եվրոպացիներից առաջինն է շրջանցել Աֆրիկան հարավից։ Գնալով Աֆրիկայի հարավային ափերի երկարությամբ մինչև Ալգոա ծովախորշը, անձնակազմի պահանջով հարկադրված վերադառնում է Պորտուգալիա։ Հետադարձ ճանապարհին հայտնագործում է Բարեհուսո հրվանդանը (1488)։ 1500 թվականին մասնակցել է Պեդրու Ալվարեշ Կաբրալի արշավախմբին և մահացել ճանապարհին՝ Բարեհուսո հրվանդանից ոչ հեռու։


== Ծանոթագրություններ ==
Անջելա Ակի

Անժելա Ակի (安藝 聖世美 アンジェラ, սեպտեմբերի 15, 1977(1977-09-15), Տոկուսիմա, Ճապոնիա), ճապոնացի փոփ երգչուհի, երգերի հեղինակ, կիթառահար և դաշնակահարուհի։
Ծնվել է Սիկոկույում գտնվող փոքր գյուղում։ Նրա հայրը եղել է ճապոնացի, մայրը՝ իտալա֊ամերիկացի։ Դաշնամուրի դասերը ստացել է 3 տարի։ 15 տարուց սովորել է անգլերեն և մեկնել է սովորելու Գավաիում, հետագայում ավարտում է Ջորջ Վաշինգտոնի համալսարանը ԱՄՆ֊ում քաղաքացիական բնագավառի աստիճանով։
Նրա առաջին համերգը տեղի է ունեցել 1997 թվականին, առաջին ալբոմը թողարկվել է 2000 թվականին։ Վերադարձել է Ճապոնիա 2003 թվականին, որտեղ էլ այդ ժամանակ ձայնագրեց 500 երգ։


== Ծանոթագրություններ ==


== Արտաքին հղումներ ==
Անջելա Ակիյի պաշտոնական կայքը Archived 2012-10-27 at the Wayback Machine.
Անջելա Ակիյի պաշտոնական բլոգը
Բացարձակ միապետություն

Կառավարման համակարգն իրենից ներկայացնում է տվյալ երկրում իշխանության ձևավորման և ժողովուրդ -իշխանություն փոխհարաբերությունների համակարգ։ Ըստ կառավարման համակարգի՝ պետությունները լինում են՝

հանրապետություններ,
միապետություններ։Միապետական կառավարման համակարգի պարագայում իշխանությունը փոխանցվում է ժառանգաբար, ժողովուրդն այստեղ իշխանության ձևավորման գործընթացում էական ազդեցություն չի ունենում։ Միապետությունները բաժանվում են 2 խմբի՝

բացարձակ,
սահմանափակ։Բացարձակ միապետական կառավարման համակարգերում իշխանությունն ամբողջովին կենտրոնացած է միապետների ձեռքին, որը իրականացնում է ինչպես օրենսդիր, այնպես էլ գործադիր գործառույթներ։ Բացարձակ միապետություններ գոյություն ունեն աշխարհի մոտ 10 պետություններում։ Դրանցից ամենախոշորը Սաուդյան Արաբիան է, Օմանը, Կատարը։ Միապետությունը, պետության կառավարման համակարգ է, երբ իշխանության գլուխ կանգնած է մեկ անձնավորություն՝ միապետը։ Հաճախ միապետությունը ժառանգական է, հետևաբար տվյալ պետության իշխանությունը պատկանում է մեկ դինաստիայի։ (Արաբական էմիրություն, Քուվեյթ, Մարոկկո, Հորդանան)։
Դեմակրատական  քաղաքական  համակարգն հայտնի է երկու՝ նախագահական հանրապետություն, խորհրդարանական հանրապետություն և կիսանախագահական հանրապետություն։  
Նախագահական կառավարման ձևը արդի քաղաքական ռեժիմների ցանկում բավականին տարածված ձև է։ Նախագահական կառավարման ձևի առաջացման և տարածման մեջ ամենանշանակալի ավանդն է ունեցել ԱՄՆ-ն և այդ երկրի առաջին նախագահ Ջորջ Վաշինգտոն։Նախագահական երկրներում ի տարբերություն մյուս կառավարման ձև ունեցող պետությունների նախագահը կանգնած է երկրի գլխին, կառավարության ղեկավարն է և իրավունք ունի  դնել պառլամենտում քննարկվող հարցերի կամ պառլամենտի կողմից կայացված որոշումների վրա, նախագահները հիմնականում ընտրվում են ժողովրդի կողմից ուղղակի ընտրությունների միջոցով, սակայն կան երկրներ որտեղ նախագահը ընտրվում է պառլամենտի կողմից։


== Ներկա շրջան ==
2020 թվականի դրությամբ աշարհում մնացել է թվով վեց բացարձակ միապետություն.


== Ծանոթագրություններ ==
Գրիգոր Մանվելյան

Գրիգոր Համբարի Մանվելյան (1917, Հառիճ, Հայաստան - անհայտ), հայ մանկավարժ։ Հայրենական մեծ պատերազմի մասնակից։


== Կենսագրություն ==
Գրիգոր Մանվելյանը ծնվել է 1917 թվականին, Արթիկի շրջանի Հառիճ գյուղում։ Սովորել է հայրենի գյուղի դպրոցում։ 1935 թվականին ավարտել է Լենինականի շինարարական տեխնիկումը և նույն թվականին նշանակվել է Հառիճի միջնակարգ դպրոցի ֆիզիկայի և մաթեմատիկայի ուսուցիչ։ Աշխատել է նաև Արթիկի շրջանի Մեղրաշեն և Փանիկ գյուղերի միջնակարգ դպրոցներում։
1941 թվականին զորակոչվել է կարմիր բանակ և 65-րդ հատուկ բրիգադի կազմում մասնակցել մարտական գործողություններին։ 1943 թվականի փետրվարին Գրիգորը Մալայա զեմլյայում 18-րդ բանակի դեսանտային զորամիավորումներում կռվել է  գերմանացիների դեմ, վիրավորվել է և, ապաքինվելուց հետո նորից մեկնել է ռազմաճակատ։ Երկրորդ Ուկրաինական ռազմաճակատի 810-րդ գնդի կազմում մասնակցել է Խարկովի ազատագրման մարտերին, որոնցից մեկում նորից վիրավորվել է և ուղարկվել հոսպիտալ։ Բուժվելուց հետո, որպես 2-րդ կարգի հաշմանդամ, 1944 թվականին զորացրվել է բանակից և անցել մանկավարժական աշխատանքի։
Մարտերում ցուցաբերած խիզախության և արիության համար Մանվելյանը պարգևատրվել է Կարմիր աստղի և Փառքի 3-րդ աստիճանի շքանշանով և մարտական մեդալներով։ Մանվելյանը անցել է կենսաթոշակի, բայց ակտիվորեն մասնակցել է երիտասարդության ռազմահայրենասիրական դաստիարակությանը։


== Պարգևներ ==
Կարմիր աստղի շքանշան
Փառքի 3-րդ աստիճանի շքանշան


== Ծանոթագրություններ ==
Ցամաքասար

Ցամաքասար, գյուղ Հայաստանի Արագածոտնի մարզում, մարզկենտրոնից 63 կմ հյուսիս-արևմուտք, բարձրությունը ծովի մակերևույթից՝ 1610 մ։


== Բնակչություն ==
Ցամաքասարի բնակչության նախնիների մի մասը գաղթել է Մուշի և Մանազկերտի գյուղերից։
Ցամաքասարի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ, հացահատիկի և կերային կուլտուրաների մշակությամբ։


== Պատմամշակութային կառույցներ ==
Այստեղ հայտնաբերվել է մ.թ.ա. 2-րդ-1-ին հազարամյակի դամբարան։


== Տես նաև ==
Արագածոտնի մարզ
Ցամաքասարի պատմության և մշակույթի անշարժ հուշարձանների ցանկ (Արագածոտնի մարզ)


== Արտաքին հղումներ ==
Ցամաքասար բնակավայրը «GEOnet Names Server» կայքում։
2001 թվականի Հայաստանի մարդահամարի արդյունքները, Հայաստանի վիճակագրական կոմիտե


== Ծանոթագրություններ ==
(2074) Շումեյկեր

(2074) Շումեյկեր (անգլ.՝ Shoemaker), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1974 թվականի հոկտեմբերի 17-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 1,799804 ա. մ., առավելագույնը մոտենում է 1,6526 ա. մ. հեռավորության վրա և հեռանում 1,947 ա. մ.։ Արեգակի շուրջ մեկ ամբողջական պտույտ է կատարում 881,93 երկրային օրվա ընթացքում, իր ուղեծրով շարժվելով միջինում 0,408194 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 30,08° անկյուն։
Շումեյկեր աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2074) Շումեյկեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տերնովկա (գյուղ, Բերշադի շրջան)

Անվան այլ կիրառումների համար տե՛ս՝ ՏերնովկաՏերնովկա (ուկրաիներեն՝ Тернівка), գյուղ Ուկրաինայի Վիննիցայի մարզի Բերշադի շրջանում։ Հիմնադրվել է 1700 թվականին։
2001 թվականի տվյալներով Տերնովկա գյուղում բնակվում էր 1 395 մարդ։ Բնակավայրը զբաղեցնում է 42,9 կմ² տարածք։ Բնակչության խտությունը կազմում էր 32,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարտինսիկուրո

Մարտինսիկուրո (իտալերեն՝ Martinsicuro), կոմունա Իտալիայում։ Գտնվում է Աբրուցո մարզի Տերամո գավառում։
Բնակչությունը կազմում է 14 800 մարդ (2004), բնակչության խտություն՝ 959 մարդ/կմ²։ Զբաղեցնում է 14 կմ² մակերես։ Փոստային ինդեքս՝ 64014։ Հեռախոսային կոդ՝ 0861:
Արյուն (հանդես)

Անվան այլ կիրառումների համար տե՛ս՝ Արյուն (այլ կիրառումներ)Արյուն, ամսագրում տպագրվում են արյունաբանության և փոխներարկաբանության ոլորտի կլինիկական և փորձարարական աշխատանքներ։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Չուլիմ (այլ կիրառումներ)

Չուլիմ, կարող է վերաբերել՝

Չուլիմ - գետ Ռուսաստանում, Օբի վտակը
Չուլիմ - գետ Ռուսաստանում, գետը
Բրեդլի Ուիթֆորդ

Բրեդլի Ուիթֆորդ (անգլ.՝ Bradley Whitford, հոկտեմբերի 10, 1959(1959-10-10), Մեդիսոն, ԱՄՆ), ամերիկացի դերասան և քաղաքական ակտիվիստ։


== Վաղ կյանք ==
Ուիթֆորդը ծնվել է Մեդիսոնում (Վիսկոնսին նահանգ, ԱՄՆ)։ Սովորել է Ուեսլիան համալսարանը, ինչպես նաև ավարտել է Ջուլյարդի դրամայի դպրոցը 1985 թվականին։


== Կարիերա ==
Ուիթֆորդն իր կարիերայի սկզբում նկարահանվել է մի քանի հեռուստաշոուներում ու ֆիլմերում, նախքան Ջոշ Լիմանի դերն ստանալը NBC ալիքի «Արևմտյան թև» սերիալում, որում նկարահանվել է 1999 թվականից մինչև 2005 թվականը՝ նրա հեռարձակման ամբողջ ընթացքում։ Շոուն բավական հաջողություն է ունեցել և սիրվել քննադատների կողմից, իսկ Ուիթֆորդը 2001 թվականին արժանացել է «Էմմի» մրցանակի դրամատիկական հեռուստասերիակում երկրարդ պլանի տղամարդու լավագույն դերակատարման համար։ Նա ներկայացվել է նաև «Էմմի» մրցանակի 2002 և 2003 թվականներին, ինչպես նաև առաջադրվել է «Ոսկե գլոբուս» մրցանակի և դերասանական կազմի հետ միասին ստացել ԱՄՆ դերասանների գիլդիայի մրցանակ 2001 և 2002 թվականներին։
2006-2007 թվականներին Բրեդլի Ուիթֆորդը նկարահանվել է «Ստուդիա 30 Սանսեթ Սթրիպում» սերիալում, որը առաջին եթերաշրջանից հետո փակվել է ցածր վարկանիշի պատճառով։ 2010 թվականին նա կատարել է գլխավոր դեր «Լավ տղաներ» սերիալում, որը նույնպես փակվել է առաջին եթերաշրջանից հետո։ Մշտական աշխատանքից բացի հեռուստատեսությունում մասնակցել է երեսունից ավելի կինենկարներում, այդ թվում՝ «Հյուղակ անտառում» (2011), «Փոքրիկ Մանհեթեն» (2005), «Քեյթը և Լեոն» (2001), «Երկուհարյուրամյա մարդը» (1999), «Բիլի Մեդիսոն» (1995), «Ֆիլադելֆիա» (1993), «Կատարյալ աշխարհ» (1993), «Կնոջ բույրը» (1992), «Արթնացում» (1990) և այլն։
2013 թվականին Բրեդլի Ուիթֆորդն սկսել է նկարահանվել ABC ալիքի «Երրորդ կինը» սիթքոմում Մալին Աքերմանի ու Մարշա Գեյ Հարդենի հետ միասին։ Սկզբում սերիալը գովաբանվել է քննադատների կողմից, սակայն հետո չի ունցել հաջողություն վարկանիշների տեսանկյունից։ 2014 թվականի մայիսի 8-ին հեռուստաալիքը փակել է սերիալն առաջին եթերաշրջանից հետո։


== Անձնական կյանք ==
1992 թվականի օգոստոսին Բրեդլի Ուիթֆորդն ամուսնացել է դերասանուհի Ջեյն Կաչմարեկի հետ։ Նրանք ունեցել են երեք երեխա՝ Ֆրենսիս Ժենեվևան (ծնվել է 1997 թվականին), Ջորջ Էդվարդը (ծնվել է 1999 թվականին) և Մերի Լուիզան (ծնվել է 2002 թվականին)։ 2009 թվականի հունիսին զույգը դիմել է ամուսնալուծության համար, որն ավարտին է հասցվել 2010 թվականի հոկտեմբերին։
2015 թվականին Ուիթֆորդն սկսել է հանդիպել դերասանուհի Էմի Լանդեկերի հետ։ 2018 թվականի մարտին զույգը հայտարարել է նշանադրության մասին։


== Քաղաքական ակտիվիզմ ==
Ուիթֆորդը մոլի լիբերալ է, երկար տարիներ ծավալել է քաղաքական ակտիվություն, մինչև 2009 թվականը հանդես է եկել որպես The Huffington Post կայքի սյունակագիր։


== Ծանոթագրություններ ==
Տափառու

Տափառու,  Նամազլու, գետ Հայաստանի Վայոց ձորի մարզում։ Սկիզբ է առնում Քարկատար լեռների հարավային լանջերից և Արփի գյուղի արևելյան կողմում աջից միախառնվում Արփա գետին։ Երկարությունը՝ 14 կմ։


== Ծանոթագրություններ ==
Մարեն Էլիզաբեթ Բանգ

Մարեն Էլիզաբեթ Բանգ (նորվ.՝ Maren Elisabeth Bang, 1797, Kongsvinger, Հեդմարկ, Նորվեգիա - հուլիսի 3, 1884(1884-07-03), Օսլո, Նորվեգիա), խոհարարական գրքերի և տնային տնտեսության ուղեցույցների նորվեգացի հեղինակ։ 1831 թվականին նորվեգերեն տպագրված առաջին խոհարարական գրքի՝ «Huusholdnings-Bog, indrettet efter den almindelige Brug i norske Huusholdninger» հեղինակն է։ Նրա վաղ ստեղծագործություններն եղել են անանուն։ 1942 թվականից գրքերը հրատարակել է իր անունով։


== Կենսագրություն ==
Մարեն Էլիզաբեթ Բանգը ծնվել է Հանս Արնտ Պուլսենի (1768-1809) և Սարա Էլիզաբեթ Բերգստրյոմի (1770-1845) ընտանիքում։ Մանկությունն անցել է Նորվեգիայի հարավ-արևմուտքում։ 1817 թվականին ամուսնացել է լեյտենանտ Լորից Քրիստիան Սթին Բանգի հետ, ով Քրիստիանիայում (այժմ՝ Օսլո) նորվեգական բանկում աշխատելիս յուրացման համար ազատազրկվել է 1829-1839 թվականներին։ Ամուսնու բանտարկության տարիներին Մարեն Բանգն ապրուստը վաստակել է մթերք վաճառելով կա՛մ տանից, կա՛մ առաքելով։ Նա բոլոր բաղադրատոմսերը գրառել է իր 1831 թվականին առաջին անգամ տպագրված «Huusholdnings-Bog, indrettet efter den almindelige Brug i norske Huusholdninger» (Տնային տնտեսության ուղեցույց. պատրաստված է համաձայն նորվեգական տնային տնտեսության նորմալ պրակտիկայի) գրքում, որը վերահրատարակվել է 1834 և 1838 թվականներին։ Նրա բաղադրատոմսերի ընտրանին հրատարակվել է 1835 թվականին՝ «Den Norske Kokkepige» (Նորվեգացի խոհարարուհին)։
Հետագայում լույս են տեսել «Huusholdningsbog for Almuen» (Ընդհանուր օգտագործման տնային տնտեսություն), «Slagtebog» (Charcuterie), «Almindelig Syltebog» (Պահածոյացում և մարինացում), «Nyttige Huusraad» (Տնային տնտեսության օգտակար խորհուրդներ), «Bagebog» (Թխվածքներ) և «Praktisk Farve-Bog for Almuen» (Ներկելու գործնական մեթոդներ) գրքերը։
1849 թվականին զույգը տեղափոխվել է Քրիստիանիա, որտեղ լեյտենանտ Բանգն ունեցել է ռեստորան։ 1862 թվականին ամուսնու մահից հետո Մարեն Բանգը վերսկսել է գրել, վերանայել է իր վաղ աշխատանքները և հրատարակել «Vinbog» (Գինիների գիրք) և «Raad og Veiledning for Landmanden» (Խորհրդատվություն և ուղեցույց գյուղական բնակչության համար)։
Կյանքի վերջին տարիները Բանգն անց է կացրել Քրիստիանիայում, որտեղ մահացել է 1884 թվականի հուլիսի 3-ին սուր գաստրոէնտերիտից։


== Ծանոթագրություններ ==
Կաղպի

Կաղպի, գյուղ Արևմտյան Հայաստանում, Վանի վիլայեթի Վանի Շատախի գավառում։ 1909 թվականին ուներ 75 տուն (460 անձ) հայ բնակիչ։ Հիմնականում զբաղվում էին ոչխարաբուծությամբ, մասամբ՝ երկրագործությամբ, այգեգործությամբ։ Գյուղում կար եկեղեցի և վարժարան։ Բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Հայկական Սովետական Հանրագիտարան, 5-րդ հատոր, էջ 196, 1979 թ


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Էսպերանտո Վիքիպեդիա

Էսպերանտո Վիքիպեդիա (էսպերանտո՝ Vikipedio en Esperanto), Վիքիպեդիա բազմալեզու և ազատ հանրագիտարանի էսպերանտո արհեստական լեզվով տարբերակն է։
Ինչպես և բոլոր Վիքիմեդիա-նախագծերը, Էսպերանտո Վիքիպեդիայի բովանդակությունը գտնվում է ազատ արտոնագրի ներքո և յուրաքանչյուր ոք կարող է օգտագործել, խմբագրել ու տարածել այդ բովանդակությունը, քանի դեռ հետագա տարբերակները տարածվում են նույն սկզբունքներով և նշվում են հեղինակները։


== Էսպերանտո Վիքիպեդիայի ծագումն ու ազդեցությունը ==
Ամերիկացի Էսպերանտիստ Չակ Սմիթը համարվում է Էսպերանտո Վիքիպեդիայի հիմնադիրը։ Հանրագիտարանը սկիզբ առավ այն ժամանակ, երբ նա տեղափոխեց Ստեֆանո Կալբի «Enciklopedio Kalblanda»- ի 139 հոդված, ինչը տևեց 2001-ի նոյեմբերի 15-ից սկսած երեք շաբաթ։ Այնուհետև նա ճանապարհորդեց Եվրոպա ՝ նպատակ ունենալով եվրոպական երկրներում շրջանում վիքիպեդիան տարածել էսպերանտո իմացողների շրջանում։ Օրինակ, 2002 թվականի նոյեմբերին նա դասախոսություն մատուցեծ Վիքիպեդիայի մասին Դոբնչովիցեյում (Չեխիա) Էսպերանտոյի կիրառման 10-րդ գիտաժողովում։
Էսպերանտիստները ներգրավվել են նաև Վիքիպեդիայի մի քանի այլ լեզվական տարբերակների (չեխերեն, սլովակերեն, օսեթերեն, սուահիլի) ստեղծման գործում։ 2002 թվականի հունվարին էսպերանտիստ, Wikimedia Foundation- ի առաջին աշխատող Բրիոն Վիբերի կողմից Էսպերանտո այբուբենի աջակցությունը ճանապարհ է հարթել անգլերենից զատ այլ լեզուների այբուբենների համար և օգնել է ամբողջ Վիքիպեդիայի դեպի Յունիկոդ անցմանը։


== Ծանոթագրություններ ==


== Արտաքին հղումներ ==
Էսպերանտո Վիքիպեդիա (էսպ.)
Բազիրկյան

Բազիրկյան, Փոքր Կովկաս լեռնահամակարգում, Գանձակի լեռնաշղթայում։


== Ծանոթագրություններ ==
Նատերերի գիշերաչղջիկ

Թարթիչավոր գիշերաչղջիկ կամ Նատտերերի գիշերաչղջիկ (լատ.՝ Myotis nattereri), չղջիկների ենթակարգի հարթաքիթ չղջիկների ընտանիքի կաթնասուն կենդանի։ ՀՀ-ում հանդիպում է հարավային մարզերում (որտեղ կան արհեստ, ջրամբարներ), Արաքս գետի հովտում։


== Կառուցվածք ==
Մարմնի երկարությունը 42-52 մմ է, պոչինը՝ մոտ 39-44 մմ, նախաբազկինը' 36-48 մմ, կենդանի զանգվածը՝ 7 գ մորթին մեջքի մասում դեղնամոխրավուն է, դեպի փորը վերածվում է սպիտակադեղնավունի։ Բնակվում է ծառերի փչակներում, բնակելի տների ձեղնահարկերում, տանիքներում, պատերի ու ժայռերի ճեղքերում։ Որսի է դուրս գալիս մթնշաղին, թռչում է ցածր, պոչը՝ իջեցրած։ Ոչնչացնում է մեծ քանակությամբ մոծակներ և մլակներ (1 գիշերվա ընթացքում՝ 700-850)։ Գրանցված է ՀՀ Կարմիր գրքում։


== Ծանոթագրություններ ==
Երևանի Մհեր Մկրտչյան արտիստական թատրոն

Երևանի Մհեր Մկրտչյան արտիստական թատրոն հիմնադրվել է 1986 թվականին ԽՍՀՄ ժողովրդական արտիստ Մհեր Մկրտչյանի ջանքերով։


== Պատմություն ==
Թատրոնը նախապես կոչվել է Վարդան Աճեմյանի անվան արտիստական թատրոն։ Բացումը տեղի է ունեցել Մհեր Մկրտչյանի բեմադրած Մ. Պանյոլի «Հացթուխի կինը» ներկայացմամբ, որի գլխավոր հերոսի՝ էմանլե Քաստանիեի դերը մարմնավորել է մեծանուն արտիստը, ինչը և դարձավ նրա «կարապի երգը»։ Մհեր Մկրտչյանը մեկ տարուց էլ պակաս ղեկավարեց թատրոնը։ Արտիստի մահից հետո թատրոնը վերանվանվեց նրա անունով՝ Երևանի քաղաքապետարանի «Մհեր Մկրտչյան» արտիստական թատրոն։ Թատրոնը որոշ ժամանակ ղեկավարեց կինը՝ Թամար Հովհաննիսյանը, իսկ վերջինիս՝ Հայաստանից մեկնելուց հետո թատրոնը մի քանի տարի չգործեց։ Այն վերաբացվեց 2004 թվականին՝ «Լինսի» հիմնադրամի միջոցներով հիմնական վերանորոգումից հետո։
2000 թվականից մինչև  2018 թվականը թատրոնի գեղարվեստական ղեկավարը ՀՀ ժողովրդական արտիստ Ալբերտ Մկրտչյանն է եղել։ Թատերախմբի մաս են կազմել և կազմում ՀՀ վաստակավոր արտիստներ Լալա Մնացականյանը, Անահիտ Քոչարյանը, Մակիչ Մարգարյանը, դերասաններ Տիգրանուհի Տեր-Մարկոսյանը, Հայկ Սարգսյանը, Արսեն Գրիգորյանը, Կարինե Սաֆարյանը, Նանոր Պետրոսյանը, Քնարիկ Զաքարյանը, Լիանա Ադամյանը, Լուսինե Ավանեսյանը, Սարգիս Վարդևանյանը, Մարի Գրիգորյանը, Ամիրան Գալստյանը,  Լևս Դավթյանը, Անի Ղազարյանը, Միլենա Ավանեսյանը, Վահագն Գասպարյանը, Սրբուհի Բալայանը, Անուշ Հակոբյանը, Արփինե Իսրաելյանը և ուրիշներ։


== Հասցե ==
Թատրոնը գտնվում է Մովսես Խորենացու փողոցի 18 շենքում։


== Ծանոթագրություններ ==
Գե Յու

Գե Յու (չինարեն՝ 葛優 ապրիլի 19, 1957(1957-04-19), Պեկին, Չինաստան), չինացի դերասան
1993 թվականին Յուն արժանացել է «Ոսկե աքաղաղ» մրցանակին, որպես 1993 թվականի After Separation ֆիլմի լավագույն դերասան։ 1994 թվականին արժանացել է լավագույն դերասանի տիտղոսին, «Ապրել» ֆիլմում գերազանց խաղալու համար։ 2002 թվականին ճանաչվել է 2001 թվականին նկարահանված Big Shot's Funeral ֆիլմի լավագույն դերասան։
Ամուսնացած է արդեն 24 տարի, բայց մինչև հիմա երեխաներ չունի։


== Ֆիլմագրություն ==


== Ծանոթագրություններ ==
Պորտալ (գիտական ֆանտաստիկա)

Անվան այլ կիրառումների համար տե՛ս՝ Պորտալ (այլ կիրառումներ)Գեղարվեստական ստեղծագործություններում, գիտաֆանտաստիկ գրքերում, կինոնկարներում և համակարգչային խաղերում պորտալ բառով նշանավորում են հրաշագործ, բարդ տեխնոլոգիական սարքերը, որոնց միջոցով կարելի է ակնթարթորեն տեղափոխել մարդկանց կամ իրեր մեծ տարածությունների վրա, երբեմն նույնիսկ ժամանակների միջև։ Օրինակ «Stargate» և «Startrek» բազմասերիանոց ֆիլմերում և համանուն գրքաշարերում, բազմաթիվ համակարգչային խաղերում, ինչպես օրինակ «Portal» և «Portal 2» «Mass Effect» և «Mass effect 2», Դրյու Կարպիշինի, Հարրի Հարրիսոնի, Դեյվիդ Վեբերի, Էրիկ Ֆլինտի և շատ ուրիշ ֆանտաստ գրողների գրած գրքերում։ Սովորաբար դրանցով կատարվում են միջաստեղային կամ միջտարածաչափային ֆանտաստիկ ճամփորդություններ, դեպի անցյալ կամ ապագա ակնթարթային թռիչքներ, և պորտալները ճանապարհ են բացում դեպի այլ աշխարհներ, տիեզերքներ կամ գոյության տարածաչափեր։


== Ծանոթագրություններ ==
Գուս Խրուստալնի

Գուս Խրուստալնի (ռուս.՝ Гусь-Хрустальный), քաղաք Գոլս գետի ափին, Ռուսաստանի Դաշնության Վլադիմիրի մարզում։ Երկաթուղային կայարան է, Վլադիմիրից 63 կմ հարավ։ Հիմնադրվել է 18-րդ դարի կեսին՝ բյուրեղապակու գործարանի կառուցման առիթով։ 


== Ծանոթագրություններ ==
Էդուարդ Թոփչյան (այլ կիրառումներ)

Էդուարդ Թոփչյան՝ կարող է վերաբերել հետևյալ անձանց՝

Էդուարդ Թոփչյան (գրականագետ) - հայ գրականագետ (1911-1975)։
Էդուարդ Թոփչյան (դիրիժոր) - Հայաստանի պետական ֆիլհարմոնիկ նվագախմբի դիրիժոր։
Բրունո Մասո

Բրունո Մասո (ֆր.՝ Bruno Massot, հունվարի 28, 1989(1989-01-28), Կան), Գերմանիան ներկայացնող ֆրանսիացի գեղասահորդ, հանդես է գալիս զուգասահքում։ 2015 թվականից Ալյոնա Սավչենկոյի հետ միասին հանդես են գալիս Գերմանիայի դրոշի ներքո։ 2018 թվականին զույգը դարձել է Ձմեռային օլիմպիական խաղերի չեմպիոն, Եվրոպայի առաջնության կրկնակի արծաթե մեդալակիր (2016, 2017), Գեղասահքի աշխարհի առաջնության արծաթե (2017) և բրոնզե (2016) մեդալակիր, Գեղասահքի Գերմանիայի առաջնության կրկնակի չեմպիոն (2016 և 2018)։ Մինչև Ալյոնա Սավչենկոյի հետ ներկայանալը Դարյա Պոպովայի հետ դարձել է Գեղասահքի Ֆրանսիայի առաջնության չեմպիոն (2012) և փոխչեմպիոն (2013)։
2017 թվականի ապրիլի 14-ի տվյալներով Չմշկասահորդների միջազգային միության վարկանիշում զույգը զբաղեցնում է 4-րդ տեղը։


== Սպորտային նվաճումներ ==


=== Արդյունքներ Գերմանիայի համար ===
(Ա. Սավչենկոյի հետ)


=== Արդյունքներ Ֆրանսիայի համար (զուգասահք) ===
(Դ. Պոպովայի հետ)

Աշխարհի թիմային առաջնությունում առաջին ցուցանիշն անձնական մրցաշարի տեղն է, երկրորդը՝ թիմային տեղը։
WD - գեղասահորդներին դուրս են հանել մրցույթից(Ա.-Լ. Լետչի հետ)

(Կ. Ֆուշեի հետ)


=== Արդյունքներ Ֆրանսիայի համար (մենասահք) ===


== Ծանոթագրություններ ==


== Արտաքին հղումներ ==
Կ. Ֆուշե և Բ. Մասո
Դ. Պոպովա և Բ. Մասո
Ա. Սավչենկո և Բ. Մասո
Ատրյան

Ատրյան, հայկական ազգանուն։


== Ազգանունը կրողներ ==
Արտաշես Ատրյան (1900-ական թթ.-?), թղթակից
Գևորգ Սերգեյի Ատրյան (ծնվ. 1947), հայ գրականագետ։
Վարդան Հովհաննեսի Ատրյան (1896-1974), հայ արձակագիր, լրագրող։


== Ծանոթագրություններ ==